《重阳病起》
清代·黄恩彤

困余起步画廊东，闷把茱萸数晚红。四面寒山黄叶下，一声断雁碧云中。

兴来欲觅登高侣，病后难禁落帽风。自叹吟身如瘦鹤，不堪重醉菊花丛。

作者简介：（1801—1883）清山东宁阳人，字石琴。道光六年进士，授刑部主事。鸦片战争间，从赴广东签订中英《五口通商章程》。擢广东巡抚。坐广州人民反入城斗争事褫职。咸丰间，在籍办团练，御捻军。有《知止堂集》。